作者：袁去华
词牌/韵律：风流子

paragraphs: 吴山新摇落，湖光净、鸥鹭点涟漪。
望一簇画楼，记沽酒处，几多鸣橹，争趁潮归。
瑞烟外，缭墙迷远近，飞观耸参差。
残日衬霞，散成锦绮，怒涛推月，辗上玻璃。
西风吹残酒，重门闭，深院露下星稀。
肠断凭肩私语，织锦新诗。
想翠幄香消，都成闲梦，素弦声苦，浑是相思。
还恁强自开解，重数归期。